
<#2#>
החלטה

החשד הוא לעבירות של גניבת רכב וקשירת קשר לפשע.

תיק החקירה מבסס החשד הסביר הרבה מעבר לנדרש בשלב הדיוני הנוכחי. בין היתר, מתועד החשוד חזותית בזמן העבירות ובנוסף – קשר עצמו לעבירות.

עילת המעצר קמה הן לאור אופי הפעילות העבריינית – בחבורה; לאחר תכנון מראש; כשהחשוד והמעורב הנוסף מגיעים במיוחד לעיר באר שבע לצורך העבירות; הן לנוכח נתוניו הספציפיים של החשוד, אשר חרף גילו הצעיר – מגלה דפוסי התנהגות עברייניים, ובין היתר, נמנע מלשתף פעולה באופן מלא בחקירה ולמסור את זהות המעורב הנוסף.

לעילת המעצר של המסוכנות הנובעת מהאירוע עצמו יש להוסיף, כי לעת הזו – ראוי לשקול מחדש את ההלכות בנוגע לעילת מעצר גם בעבירות רכוש שכן, בעבירות אלה יש כדי לפגוע בתחושת הביטחון של הציבור, ובנוסף, כאשר הציבור כולו דרוך וחלק גדול ממנו אף מזוין – עלולות גם עבירות רכוש מסוג זה להתפתח לאירועים קשים, עד כדי שפיכות דמים, כשבעלי הרכוש או אזרחים טובים אחרים יפעלו למניעת הגניבה.

לכל אלה יש להוסיף, כי משטרת ישראל מתוחה בימים האלה עד קצה גבול היכולת והדבר משליך על האפשרות לפקח את חלופות מעצר. ראו, לענין זה, החלטת בית המשפט המחוזי מלפני ימים ספורים בתיק 40164-10-23.

בנסיבות אלה, תוך שבית המשפט שם לנגד עניו בנוגע להארכת מעצר בעניינם של קטינים, מוצא כי לא ניתן לדון שבאלת חלופת המעצר בטרם בירור עומק מעורבותו העבריינית של החשוד ועצם התאמתו לשהות בחלופת מעצר.

האיזון הנכון בין השיקולים מצביע לכיוון הארכת מעצרו של החשוד, בדומה להארכה שניתנה בעניינו של המעורב הנוסף, תוך העברת עניינו של החשוד לבחינה באמצעות שירות המבחן לנוער, שיתחיל כבר כעת בבדיקות כמפורט לעיל.

מעצרו של החשוד יוארך עד ליום 31.10.23, שעה 12:00.

עותק ההחלטה יועבר לשירות המבחן לנוער, אשר מתבקש להתערב בעניינו של החשוד.

תיק החקירה מוחזר לטוען המעצרים. 

שב"ס יוודא קיום הנהלים בנוגע להכנסת ציוד ראשוני. 

זכות ערר כחוק. 

החלטה זו תהווה אסמכתא למעצרו של החשוד.

ניתנה והודעה היום י"ב חשוון תשפ"ד, 27/10/2023 במעמד הנוכחים.

	


	רון סולקין, שופט




1

1

image1.jpg




image2.jpeg




